《江城子 其三 宴守倅》
宋代·王质

柳梢无雪受风吹。绿垂垂。乳鸦啼。直下蒲萄，春水未平堤。

却似今年春气早，白团扇，已相宜。

红巾当日鸟衔飞。曲江湄。暮春时。孔雀麒麟，交蹙绣罗衣。

何似野堂陪胜客，花影外，竹影移。

作者简介：王质（1135年—1189年），字景文，号雪山，郓州（今山东东平）人，寓居兴国军（今湖北阳新县）。南宋高宗、孝宗时期著名经学家、诗人、文学家。